**Φύλλο εργασίας 1**

**Εκμάθηση απλών εντολών μορφοποίησης**

**Α.** Έχετε δημιουργήσει το πρώτο αδιαμόρφωτο κείμενο σας απ’ τις σελ. 60-61 του βιβλίου σας.

Δοκιμάστε και εξασκηθείτε σε όλα τα είδη «επιλογής κειμένου» ( μαρκάρισμα). Δοκιμάσετε να σύρετε το ποντίκι σας επάνω από συγκεκριμένες φράσεις, να επιλέγετε μία ολόκληρη γραμμή, περισσότερες γραμμές, μία παράγραφο με τρία κλικ, μία λέξη με δύο κλικ και ολόκληρο το κείμενο. Τέλος προσπαθήστε να επιλέξετε ξεχωριστά μέρη ενός κειμένου με το πάτημα του Ctrl.

Δοκιμάστε την χρήση του **Β** για έντονη γραφή***, I*** για πλάγια γραφή και **U** για υπογράμμιση και μάλιστα για όλα τα είδη υπογράμμισης που προσφέρονται.

Εξασκηθείτε θέτοντας στο κείμενο σας διακεκομμένη γραμμή στην επικεφαλίδα, έντονη γραφή στις εκφράσεις « Επεξεργαστής Κειμένου» και πλάγια γραφή σε όλες τις αγγλικές λέξεις με την χρήση του Ctrl.

Δοκιμάστε την χρήση του Enter για την δημιουργία κενών γραμμών και του backspace. Αφήστε μία κενή γραμμή ανάμεσα στην επικεφαλίδα και στο υπόλοιπο κείμενο.

**Β.** Δοκιμάστε την χρήση των εντολών μορφοποίησης παραγράφου: α)αριστερή στοίχιση β)στοίχιση στο κέντρο γ)δεξιά στοίχιση δ) πλήρη στοίχιση.

Αφού θέσετε όλα τα είδη στοίχισης στο κείμενο σας για να τα παρατηρήσετε, εφαρμόστε την πλήρη στοίχιση σε όλο το κείμενο σας καθώς και στοίχιση στο κέντρο για την επικεφαλίδα σας.

**Γ.** Eξασκηθείτε στα διάφορα είδη γραμματοσειράς και μεγέθους γραμμάτων. Επίσης δοκιμάστε τα χρώματα γραμματοσειρών και επισήμανσης.

Θέσετε στο κείμενο σας γραμματοσειρά Arial με μέγεθος 12, ενώ η επικεφαλίδα σας θα έχει μέγεθος 14. Το χρώμα της γραμματοσειράς θα είναι κόκκινο στην επικεφαλίδα και μπλε στο υπόλοιπο κείμενο. Θέσετε στην επικεφαλίδα σας επισήμανση χρώματος κίτρινου.